**Natječaj “Kreiraj Europu budućnosti!”**

Zastupnica Sunčana Glavak i Klub zastupnika Europske pučke stranke omogućuju ti da se okušaš kako je biti zastupnik u Europskom parlamentu.

*Što trebaš napraviti?*

Sudjeluj u Konferenciji o budućnosti Europe i u deset točaka opiši u kakvoj Europi želiš živjeti. Koji su tvoji prioriteti? Jesu li to gospodarstvo, socijalne prilike, budućnost mladih, ispravljanje nejednakosti, jačanje Hrvatske u globalnom okruženju, zdravstvo, sektor malog i srednjeg poduzetništva, obrazovanja ili nešto drugo? U 10 točaka napiši što bi promijenio/la i što je tebi važno.

Svoje viđenje Europe budućnosti, zajedno s kontaktima, pošalji na e-mail info@suncanaglavak.eu do 30. travnja 2021. u 23:59 sati.

Autor/ica najbolje vizije europske budućnosti dobit će prigodu posjetiti Europski parlament gdje će ga/ju ugostiti zastupnica Sunčana Glavak te potpredsjednica Europske komisije zadužena za Konferenciju o budućnosti Europe Dubravka Šuica.

Tri najbolja prijedloga bit će objavljena na službenoj internetskoj stranici [suncanaglavak.eu](http://www.suncanaglavak.eu).

Natječaj je otvoren svim osobama od 18 do 25 godina s prebivalištem u Republici Hrvatskoj.

Ne budi samo promatrač – uključi se! Kreiraj budućnost Europe!

Službena pravila pročitaj niže na poveznici.

#FutureofEurope

**Službena pravila**

**Članak 1.**

Sunčana Glavak, zastupnica u Europskom parlamentu (Klub zastupnika Europske pučke stranke u Europskom parlamentu / Hrvatska demokratska zajednica) objavljuje natječaj za izradu najboljeg pisanog rada na temu “10 točaka za budućnost Europe“.

**Članak 2.**

Na natječaju mogu sudjelovati sve osobe između 18 i 25 godina s prebivalištem u Republici Hrvatskoj. Predaja radova započinje 19. travnja 2021. i traje do 30. travnja 2021. Radovi pristigli izvan navedenog roka neće biti uzeti u razmatranje.

**Članak 3.**

Tri najbolje ocijenjena rada bit će objavljena na službenoj internetskoj stranici zastupnice suncanaglavak.eu, a autora/icu najboljeg rada zastupnica Sunčana Glavak ugostit će u Europskom parlamentu. Autora/icu najboljeg rada primit će i potpredsjednica Europske komisije zadužena za demokraciju i demografiju te koordinatorica Konferencije o budućnosti Europe Dubravka Šuica. Klub zastupnika EPP-a snosit će troškove putovanja i boravka za nagrađenog autora/icu.

**Članak 4.**

Prijavljeni radovi moraju obraditi temu: “10 točaka za budućnost Europe“

**Članak 5.**

Izvan razmatranja radove koji bi ulazili u područje promidžbe političkih stranaka. Isto tako će odbaciti radove koji bi poticali na diskriminaciju ili mržnju na rasnoj, nacionalnoj, vjerskoj ili drugoj osnovi.

**Članak 6.**

Radovi mogu imati do 2.000 riječi, a zajedno s kontaktima autora/ice moraju se poslati na e-mail info@suncanaglavak.eu.